WOW air

WOW air var íslenskt lággjaldaflugfélag sem flaug til tuttugu áfangastaða í Evrópu og Bandaríkjunum allt árið um kring. Flugfélagið var stofnað í nóvember 2011 og fór í jómfrúarflug sitt til Parísar 31. maí 2012. 

Í október 2012 tók WOW air yfir rekstri Iceland Express. Ári seinna í október 2013 fékk WOW air flugrekstarleyfi frá Samgöngustofu, sem færði alla stjórn á flugrekstrinum yfir til flugfélagsins, sem er nú óháð öðrum flugfélögum.

Þann 5. nóvember 2018 var gefin út tilkynning um að Icelandair Group hafi gert kaupsaming um kaup á öllu hlutafé í flugfélaginu, en það stefndi í þrot.Icelandair kaupir WOW air. Morgunblaðið, 5. nóvember 2018.Icelandair kaupir WOW air . Vísir, 5. nóvember 2018.Icelandair kaupir WOW air. Ríkisútvarpið, 5. nóvember 2018. Kaupin gengu ekki eftir og tók fyrirtækið Indigo við með áform um að kaupa félagið. Indigo reaches tentative agreement to buy Wow AirFlightglobal, skoðað 26 desember, 2018. Það gekk þó ekki eftir og hætti flugfélagið starfsemi þann 28. mars 2019.

WOW air rak eigin ferðaskrifstofu, WOW Travel, sem sérhæfði sig í lággjalda pakkaferðum, bæði til og frá Íslandi.

Fyrirhugað var að endurreisa flugfélagið árið 2020.Lofar fyrstu ferð nýja WOW „innan fárra vikna“ Rúv, skoðað 8. janúar 2020. Þrotabú félagsins er nú í eigu bandarísku athafnakonunnar Michele Roosevelt Edwards.

 Áfangastaðir 

 Evrópa 
Alicante
Amsterdam
Barcelona
Berlin
Brussel
Dublin
Düsseldorf
Edinborg
Frankfurt
Gran Canaria
Kaupmannahöfn
London
Lyon
Mílanó
París
Reykjavík
Róm
Salzburg
Stokkhólmur
Varsjá

Ísrael
Tel Aviv

 Bandaríkin 
Boston
Chicago
Cleveland
Dallas
Los Angeles
New York
Pittsburgh
St. Louis
Orlando
San Francisco
Washington, D.C.

Kanada

Montreal
Torontó
Vancouver

 Floti 
WOW air notaði Airbus A320 flugvélar, sem eru þær vélar sem mörg af fremstu flugfyrirtækjum heims nota í dag. Þær pössuðu vel fyrir stutt flug á milli Evrópu og Íslands, en fyrir Ameríkuflugið notaði WOW air Airbus A321 vélar.

 Tenglar 
 Opinber vefsíða WOW air
 WOW Cyclothon 

Tilvísanir

Flokkur:Íslensk flugfélög
Flokkur:Íslenskar ferðaskrifstofur
Flokkur:Lagt niður 2019